Angajații unei mănăstiri vor fi verificați cu etilotestul. Soția unuia dintre ei s-a plâns că bărbatul vine acasă beat, după ce ar bea vin de la călugări.
Arhiepiscopia va face verificări cu etilotestul la o mănăstire din Suceava. Angajații mănăstirii sunt vizați de verificările cu etilotestul.
Etilotestul nu mai face parte doar din dotarea polițiștilor. Acum și călugării îl vor folosi.Arhiepiscopul Sucevei și Rădăuților a anunțat că la o mânăstire (nu i-a precizat numele) se va face o verificare zilnică a angajaților. Totul a pornit de la reclamația unei soții nervoase.Femeia s-a plâns pe pagina de internet a Arhiepiscopiei că soțul ei se întoarce beat acasă, deși lucrează la o mânăstire, și îi bănuiește pe călugări că i-ar da vin. Astfel, toți angajații vor fi testați cu etilotestul la începutul și la finalul programului."Sesizarea pe care ne-ați transmis-o m-a întristat. Conducerea acelei mănăstiri vă asigură că, împreună cu cei responsabili, va lua măsura de a nu se mai bea alcool în incinta mănăstirii și va încerca să asigure suportul necesar celor care suferă de această patimă", a precizat ÎPS Calinic, Arhiepiscopul Sucevei și Rădăuților.